Nr. C 176/4 De Europæiske Fællesskabers Tidende 4. 7. 83 
5. Almindelige og afsluttende bestemmelser 
5.1. I artikel 15, der vedrører nedsættelse af et råd­
givende udvalg, bør det gøres klart, at medlemmerne 
heraf skal være eksperter i miljøbeskyttelsesspørgs-
mål. Derfor bør artikel 15 affattes således: 
»Der nedsættes et rådgivende udvalg bestående 
af én miljøekspert fra hver medlemsstat og repræsentanter for de relevante europæiske 
organisationer, der er anerkendt som samtale­
partnere på europæisk plan, og med en repræ­
sentant for Kommissionen som formand«. 
5.2. Udvalget så gerne, om Kommissionen også til­
sendte det et eksemplar af den årlige beretning, som 
er nævnt i artikel 16, således at det kan få lejlighed 
til at drøfte den. 
Udfærdiget i Bruxelles, den 27. april 1983. 
Francis CEYRAC 
Formandfor 
Det økonomiske og sociale Udvalg 
Udtalelse om forslag til Rådets direktiv om overvågning af og kontrol med 
grænseoverskridende transport af farligt affald inden for Fællesskabet 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 53 af 25. februar 1983, side 3. 
A. UDTALELSENS JURIDISKE GRUNDLAG 
Rådet besluttede den 25. januar 1983, i medfør af artikel 100 i traktaten om oprettelse 
af Det europæiske økonomiske Fællesskab at høre Det økonimiske og sociale Udvalg 
om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin plenarforsamling 
afholdt i Bruxelles den 27. og 28. april 1983. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 100, under henvisning til beslutning truffet af Udvalgets 
præsidium den 25. januar 1983 om at pålægge Afde­
lingen for miljøbeskyttelse, sundhedsvæsen og for­
brug at udarbejde udtalelse om forslaget, 
under henvisning til forhandlingerne på oven­
nævnte afdelings 74. møde den 20. april 1983, 
under henvisning til anmodning af 25. januar 1983 
fra Rådet for De europæiske Fællesskaber om 
Udvalgets udtalelse »om forslag til Rådets direktiv 
om overvågning af og kontrol med grænseoverskri­
dende transport af farligt affald inden for Fællesska­
bet«, under henvisning til mundtlig beretning aflagt af 
ordføreren, Josef Kolble, og 
under henvisning til forhandlingerne på den 207. 
plenarforsamling den 27. og 28. april 1983 (mødet 
den 27. april) — 
4. 7. 83 De Europæiske Fællesskabers Tidende Nr. C 176/5 
entstemmigt, idet 2 undlod at stemme, 
VEDTAGET FØLGENDE UDTALELSE: 
1. Generelle bemærkninger 
1.1. Udvalget godkender formålene med Kommis­
sionens forslag, der tilsigter at sikre en nøje kontrol 
med transporten af farligt affald fra dets opståen til 
det sted, hvor det definitivt bortskaffes, såfremt 
dette sted er beliggende uden for den medlemsstat, 
hvor affaldet er opstået. 
1.2. På baggrund af de seneste begivenheder i for­
bindelse med bortskaffelse af Seveso-affald i udlan­
det er Udvalget enig med Kommissionen i, at der 
hurtigst muligt må findes en løsning på dette pro­
blem. 
Det udtrykker det ønske, at Rådet drøfter dette for­
slag allerede den 17. juni 1983, for at direktivet kan 
træde i kraft hurtigst muligt. 
Efter afdelingens mening bør der i direktivforslaget 
lægges endnu større vægt på behovet for at beskytte 
miljøet samt menneskets sundhed, idet man bort­
skaffer affaldet på stedet og i dertil indrettede og 
sikre anlæg. 
1.3. I den sammenhæng er Udvalget af den opfat­
telse, at bortskaffelse af farligt affald normalt skal 
ske i oprindelseslandet i overensstemmelse med de 
direktiver, der nævnes i artikel 2. Det farlige affald 
må principielt kun transporteres til andre lande for 
at blive bortskaffet, dersom det ikke er muligt at 
bortskaffe affaldet på forsvarlig vis i oprindelseslan­
det. Man bør fremme medlemsstaternes bestræbelser 
på at skabe eller opretholde en passende og effektiv 
(privat eller offentlig) infrastruktur til korrekt bort­
skaffelse af farligt affald inden for det pågældende 
lands egne grænser. 
Under alle omstændigheder skal en medlemsstat 
have ret til at afvise farligt affald, såfremt den ikke 
kan garantere, at det bortskaffes på en måde, som opfylder kravene til beskyttelse af sundheden og 
miljøet. 
1.4. Udvalget er enig med Kommissionen i, at 
dette direktiv ikke skal behandle de særlige proble­
mer, der er forbundet med transporten af farlige pro­
dukter og farligt affald. Det mener, at disse proble­
mer skal løses inden for de eksisterende bestemmel­
ser på området, og under hensyntagen til disse 
»varers« egenart. 
1.5. Artikel 3 forudsætter, at de medlemsstater, der 
kommer i betragtning som bestemmelsesland, afsen­
derland eller transitland, bestemmer og bekendtgør, 
hvilke myndigheder der skal underrettes. Hermed 
antages, at medlemsstaterne er forpligtede til at 
sørge en tilstrækkelig og passende administrativ 
infrastruktur. 
Udvalget bemærker, at direktivforslaget ikke angi­
ver, om det drejer sig om myndighederne på lokalt, 
regionalt eller nationalt plan. 
De enkelte medlemsstater må naturligvis frit kunne 
afgøre, hvem der skal være de »ansvarlige myndig­
heder«, da dette ikke kun afhænger af det pågæl­
dende lands forfatning og administrative struktur, 
men også af, hvilke særlige samfundsforhold der 
skal tages hensyn til i dette land. Det kan være en 
fordel at udpege en så lokal myndighed i afsendel-
seslandet som muligt, da dette vil lette de admini­
strative formaliteter for producenten og transportø­
ren af affaldet. De »ansvarlige myndigheder« i 
bestemmelseslandet bør have tilstrækkeligt overblik 
over, hvorvidt landet råder over passende faciliteter 
til bortskaffelse af det pågældende affald. Dette 
taler for at udpege en central myndighed, medmin­
dre særlige forhold i det pågældende land gør det 
hensigtsmæssigt at operere med en anden kompe­
tenceordning og i sidste instans lade en regional 
eller lokal myndighed være ansvarlig. 
1.6. Generelt mener Udvalget, at direktivforslaget 
bør fastsætte, at medlemsstaterne skal træffe pas­
sende aftale om grænseoverskridende transport af 
farligt affald, således at der opnås størst mulig sik­
kerhed og information af befolkningen; desuden 
skal der kunne træffes hasteforanstaltninger i direk­
tivets ånd, dersom der i den pågældende medlems­
stat opstår en situation, som er særlig farlig for 
befolkningen og miljøet. 
Nr. C 176/6 De Europæiske Fællesskabers Tidende 4. 7. 83 
2. Særlige bemærkninger 
2.1. Artikel 3 
2.1.1. På baggrund af de seneste begivenheder i 
forbindelse med transport af Seveso-affald til udlan­
det finder Udvalget det nødvendigt at udvide og 
skærpe den i artikel 3 nævnte anmeldelses- og doku-
mentationspligt, som producenten eller afsenderen 
af farligt affald har. Efter Udvalgets mening er det 
ikke tilstrækkeligt kun at lade affaldsbortskaffelses-
anstalten, behandlingscentret eller brugeren i 
bestemmelseslandet være ansvarlig og have pligt til 
at indgive anmeldelse. Der bør i den forbindelse 
også afgives relevante oplysninger om alle andre 
steder i det ene eller det andet land, som ifølge den 
bortskaffelsesplan, producenten eller afsenderen af 
affaldet skal forelægge, kommer eller kan komme i 
berøring med det pågældende affald på dets vej til 
den endelige bortskaffelse eller forbrænding. Der 
tænkes først og fremmest på de virksomheder, der 
varetager funktioner under transporten af affaldet, 
eller som står for oplagringen heraf. 
2.1.2. Udvalget foreslår at ændre udtrykket »ende­
lig bortskaffelse« i første og andet afsnit i artikel 3 
til »bortskaffelse«. 
2.1.3. I øvrigt mener Udvalget, at der skal anven­
des nøjagtigt de samme termer som i grunddirektivet 
fra 1978 (78/319/EØF). 
2.2. Artikel 4 
2.2.1. Ifølge artikel 4 kan affald først transporteres 
til bestemmelseslandet, når dette lands ansvarlige 
myndighed har bekræftet at have modtaget anmel­
delsen og ikke udtrykker betænkelighed ved den 
pågældende transport. 
2.2.2. Udvalget efterlyser, hvilket retsmiddel en 
producent har, såfremt de ansvarlige myndigheder i 
bestemmelseslandet ikke inden for den i artikel 3 
angivne frist har bekræftet modtagelsen af meddel­
elsen. 
2.2.3. Udvalget anmoder Kommissionen om at 
undersøge, om det ikke er muligt at foretage en tilfø­
jelse til forslaget, så det sikres, at man undgår even­
tuel langvarig usikkerhed vedrørende bortskaffelsen 
af affaldet hos producenten, og at episoden med 
affaldet fra Seveso ikke skal gentage sig, hvor de 
nationale myndigheder og Fællesskabet ikke retti­digt kunne indhente og yde de fornødne oplysnin­
ger og garantier omkring transport- og bortskaffel-
sesbetingelserne. 
2.2.4. For eksempel kunne der foretages en tilfø­
jelse til artikel 3 om, at producenten eller afsenderen 
underretter modtageren af affaldet samtidig med de 
ansvarlige myndigheder i bestemmelseslandet, for at 
førstnævnte om nødvendigt kan søge at fremskynde 
en bekræftelse af modtagelsen af meddelelsen fra sit 
lands ansvarlige myndigheder. Denne tilføjelse 
kunne være yderst værdifuld, hvis der er tale om til­
svarende forhold i dette land. 
2.2.5. Udvalget understreger, at bestemmelseslan­
det, i og med at de ansvarlige myndigheder bekræf­
ter anmeldelsen, er medansvarlig for, at de risici for 
menneskets sundhed og miljøet, der kan opstå i for­
bindelse med transporten af affaldet til det pågæl­
dende land, så vidt muligt afværges eller fjernes. 
2.3. Artikel 5 
2.3.1. Udvalget anmoder om, at denne artikel sup­
pleres med en henvisning til »transitlandet«, hvis 
ansvarlige myndigheder kunne gøre indsigelse mod 
en transport af farligt affald gennem deres territo­
rium på samme betingelser som bestemmelseslan­
dets. 
2.4. Artikel 7 
2.4.1. På baggrund af de seneste begivenheder i 
forbindelse med bortskaffelse af Seveso-affaldet gør 
Udvalget opmærksom på, at den i artikel 7, stk. 3 
nævnte bestemmelse om, at alle virksomheder, der 
senere bliver inddraget i bortskaffelsen af affaldet, 
skal udfylde, underskrive og beholde en kopi af 
fragtbrevet, får særlig praktisk betydning. 
2.4.2. De nævnte begivenheder i forbindelse med 
bortskaffelsen af Seveso-affaldet har desuden vist, 
hvor vigtigt det er, at det gennem formularens 
udformning samt ved kontrol med udfyldelsen af 
formularen på passende måde sikres, at sammensæt­
ningen af det affald, der skal transporteres, beskri­
ves klart og udtømmende. Er der tale om særligt 
farligt affald, bør man navnlig sørge for, at dette 
fremgår klart af fragtbrevet — og det bør ikke blot 
være klart for de ansvarlige myndigheder, men for 
alle og enhver. 
4. 7. 83 De Europæiske Fællesskabers Tidende Nr. C 176/7 
2.5. Artikel! 1 2.9. Artikel 17 
2.5.1. Udvalget er enig med Kommissionen i, at 
det bør sikres, at arten og oprindelsen af det farlige 
affald klart fremgår af emballagen. Det kan derfor i 
nogle tilfælde vise sig, at en etikette ikke er forenelig 
med dette krav, blandt andet på grund af risikoen 
for, at den ødelægges; ifølge Udvalget ville det 
måske være mere hensigtsmæssigt at fastsætte, at 
disse emballager skal bære en uudviskelig angivelse. 2.9.1. Udvalget håber, at de oplysninger, som med­
lemsstaterne skal tilsende hinanden om udpegelsen 
af de myndigheder, der er ansvarlige for iværksæt­
telsen af direktivet, vil resultere i, at de valgte myn­
digheder er på samme niveau i alle medlemssta­
terne. 
2.5.2. Udvalget er af den opfattelse, at kravet om 
en til enhver tid tilstrækkelig identifikationsmulig-
hed ikke kun gælder emballeret farligt affald, men 
også affald, der transporteres i løs vægt, og at der 
bør findes frem til en måde, hvorpå dette krav kan 
efterkommes. 
2.5.3. Er der tale om særligt farligt affald, skal 
arten og sammensætningen heraf mærkes på en 
måde, der er tydelig, ikke blot for de ansvarlige 
myndigheder, men for alle og enhver. 
2.6. Artikel 12 2.10. Artikel 18 
2.10.1. Udvalget beder indtrængende Kommissio­
nen undersøge, om det ikke er muligt at gennemføre 
direktivet hurtigere end på de 12 måneder, der fore­
slås. Udvalget finder det absolut realistisk at gen­
nemføre direktivet inden for en frist på seks måne­
der. Såfremt det ikke er muligt at afkorte fristen for 
gennemførelsen, anmoder Udvalget Kommissionen 
om at gøre sit yderste for i det mindste at få med­
lemsstaterne til nøje at overholde 12-måneders frist 
for indarbejdelse af direktivet i den nationale lov­
givning. I betragtning af de øgede risici, der er for­
bundet med transport af farligt affald, finder Udval­
get forsinkelser, som dem, der opstod i forbindelse 
med de tidligere direktiver om affald, uacceptable. 
2.6.1. Udvalget forstår denne artikel således, at det 
i reglen vil være tilstrækkeligt, at en person eller 
virksomhed er i besiddelse af en tilladelse til at 
transportere farlige stoffer, der også dækker trans­
port af farligt affald. 
2.7. Artikel 13 
2JA. Efter Udvalgets opfattelse bør den forteg­
nelse, medlemsstaterne skal udarbejde, om muligt 
også oplyse om, hvor det affald, der ankommer til 
eller forlader deres territorium, befinder sig. 
2.8. Artikel 14 
2.8.1. Udvalget udtrykker ønske om, at Kommissi­
onen ligeledes tilsender det den situationsberetning, 
som den skal oversende til Rådet og Europa-Parla­
mentet, og at udvalget ligeledes vil få lejlighed til at 
drøfte rapporten med repræsentanter fra Kommissi­
onen. 2.10.2. For hurtigst muligt at få indført bestemmel­
ser om grænseoverskridende transport af farligt 
affald med henblik på beskyttelse af menneskets 
sundhed og miljøet, ville en Rådsforordning være 
mere hensigtsmæssig end et direktiv. Udvalget er 
klar over, at der kan opstå forsinkelser, hvis Kom­
missionen bliver nødt til at ændre sit direktivforslag 
til et forordningsforslag, idet dette vil nødvendig­
gøre et omfattende forarbejde på grund af de talrige 
separate ordninger, der uundgåeligt vil være forbun­
det hermed. Udvalget finder det derfor mest hen­
sigtsmæssigt at bibeholde Kommissionens forslag til 
et rammedirektiv, men dog fastsætte, at der enten 
samtidig med vedtagelsen af dette direktiv eller kort 
derefter suppleres med separate Rådsforordninger, 
hvorigennem der indføres umiddelbart gældende 
delordninger for de vigtigste områder. Her tænkes 
blandt andet på oplysningspligt for producenten 
eller afsenderen af farligt affald over for de ansvar­
lige myndigheder i bestemmelseslandet, afsender­
landet eller i givet fald også transitlandet. De sene­
ste begivenheder i forbindelse med bortskaffelse af 
Seveso-affaldet har gjort det klart, at det er vigtigt 
med en ensartet ordning vedrørende oplysnings­
pligt. 
Nr. C 176/8 De Europæiske Fællesskabers Tidende 4. 7. 83 
2.11. Bilag 1 formularen vedrørende grænseoverskridende trans­
port af farligt affald blev yderligere forenklet, såle-
2.11.1. Udvalget mener, at det ville være hensigts- des at der om muligt var en enkelt formular til de to 
mæssigt, om anmeldelsesformularen og fragtbrevs- operationer. 
Udfærdiget i Bruxelles, den 27. april 1983. 
Francois CEYRAC 
Formand for 
Det økonomiske og sociale Udvalg 
BILAG 
til udtalelse fra Det økonomiske og sociale Udvalg 
Tekstændringer eller ændringsforslag fremsat under debatten: 
Nedenstående tekst fra afdelingens udtalelse er udgået som følge af et ændringsforslag, der blev 
vedtaget under forhandlingerne 
Side 2, pkt. 1.3., første og andet punktum 
»1.3. I den sammenhæng er afdelingen af den opfattelse, at bortskaffelse af farligt 
affald normalt skal ske i oprindelseslandet i overensstemmelse med de direktiver, der 
nævnes i artikel 2. Kun i undtagelsestilfælde må det farlige affald transporteres til andre 
lande for at blive bortskaffet, og det må principielt kun ske i de tilfælde, hvor det ikke er 
muligt at bortskaffe affaldet på forsvarlig vis i oprindelseslandet.« 
Udtalelse om forslag til Rådets direktiv om midlertidig beskæftigelse 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 128 af 19. maj 1983, side 2. 
A. UDTALELSENS JURIDISKE GRUNDLAG 
Rådet besluttede den 18. maj 1983, i medfør af artikel 100 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg 
om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 207. plenarforsamling 
afholdt i Bruxelles den 27. og 28. april 1983.